text: Sønderjysk bus-flåde med fans på vej mod Brøndby og medaljer
  29 maj 2016 kl. 08.35
  Mindst 10 busser med Sønderjyske-fans sætter søndag eftermiddag kursen mod Brøndby for at følge kampen for sølvmedaljer.
  Præcis kl. 13 svinger syv busser fra Sønderjyske Fodbold Support ud fra p-pladsen ved Haderslev Idrætscenter og sætter kursen mod Brøndby Stadion fyldt med fans, der vil støtte Sønderjyskes spillere i deres kamp for sølvmedaljerne.
  Nogenlunde samtidig sætter sponsorer sig i en anden bus, ligesom der er mindst et par busser med fans fra andre sønderjyske byer, der søndag eftermiddag tager turen til Brøndby.
  - Vi regner med mindst 10 busser og omkring 750 sønderjyske fans på plads i Brøndby, siger formand John Lauridsen fra  Sønderjyske Fodbold Support  til TV SYD. 
  Sønderjyske får efter kampen mod Brøndby overrakt deres medaljer. Om det bliver bronze eller sølv afgør Sønderjyske selv, hvis de opnår uafgjort mod Brøndby. Og vinder FC Midtjylland ikke deres kamp mod Nordsjælland, så kan Sønderjyske også holde fast i 2.-pladsen og sølvmedaljerne selv med et nederlag til Brøndby.
  Under alle omstændigheder bliver det historisk dag for alle sønderjyske fodbold-elskere - og til alle i fanbusserne til København har Sønderjyskes spillere en overraskelse og tak for opbakningen:
  
  Folk er ved at finde busserne og vi er klar til afgang imod Brøndby pic.twitter.com/7EdgfUHLtT
  
  